b'\n_START_ARTICLE_\nSiirtolinja\n_START_SECTION_\nMilloin k\xc3\xa4ytet\xc3\xa4\xc3\xa4n siirtolinjateoriaa\xc2\xa0?\n_START_PARAGRAPH_\nKun johtimen pituus on suurempi kuin kuudestoistaosa signaalin aallonpituudesta, perinteinen piiriteoria on riitt\xc3\xa4m\xc3\xa4t\xc3\xb6n, koska siin\xc3\xa4 ei huomioida signaalin rajallista etenemisnopeutta. T\xc3\xa4ll\xc3\xb6in aletaan soveltaa siirtolinjateoriaa.\n_START_SECTION_\nLinjaohjain\n_START_PARAGRAPH_\nJos siirtolinjalla havaitaan signaalin heikkenemist\xc3\xa4 tai halutaan suurempi signaalikohinasuhde, k\xc3\xa4ytet\xc3\xa4\xc3\xa4n linjaohjainta._NEWLINE_Linjaohjain, tyypillisesti erikoisoperaatiovahvistin, vahvistaa siirrett\xc3\xa4v\xc3\xa4n signaalin ennen siirtolinjaa._NEWLINE_T\xc3\xa4ll\xc3\xb6in siirtolinjan toiseen p\xc3\xa4\xc3\xa4h\xc3\xa4n tarvitaan linjavastaanotin, joka muuntaa signaalin takaisin alkuper\xc3\xa4iseen amplitudiinsa._NEWLINE_Linjaohjaimella voidaan v\xc3\xa4hent\xc3\xa4\xc3\xa4 my\xc3\xb6s yhteismuotoisia h\xc3\xa4iri\xc3\xb6it\xc3\xa4 k\xc3\xa4ytt\xc3\xa4m\xc3\xa4ll\xc3\xa4 instrumentointivahvistimeksi kytketty\xc3\xa4 linjaohjainta.'